text: Sydbank har tabt formue i Schweiz
  21 september 2010 kl. 17.05
  Sydbanks filial i Schweiz har kostet banken et større millionbeløb. Det viser en gennemgang af bankens regnskaber, som epn.dk har foretaget.
  Store underskud 
  Banken åbnede filialen i 2002, og lige siden har store underskud i højere grad været reglen end undtagelsen. I perioden 2002-2007 havde banken et samlet underskud på 75 mio. kr. før skat, og 2008-09 resulterede i et samlet underskud på 32,6 mio. kr. efter skat.
  
  Sydbank fortryder ikke 
  Bankdirektør i Sydbank, Allan Nørholm, angiver en række årsager til de store tab. 
  - Den ene grund er, at der er betydelige omkostninger ved det at starte en virksomhed op i Schweiz. Myndighederne stiller strenge krav om, at man skal have vældig meget administrativt personale. Man kan ikke starte småt. Man er nødt til at starte med en vis størrelse. Derfor må man påtage sig en række omkostninger, før man har for alvor har kunder i banken, siger han til epn.dk.
  